Komission tiedonanto Euroopan Parlamentille EY:n perustamissopimuksen 251 artiklan 2 kohdan toisen alakohdan mukaisesti neuvoston vahvistamasta yhteisestä kannasta Euroopan parlamentin ja neuvoston direktiivin antamiseksi vaarallisten aineiden tiekuljetuksia koskevan jäsenvaltioiden lainsäädännön lähentämisestä annetun neuvoston direktiivin 94/55/EY muuttamisesta /* SEK/2000/1150 lopull. - COD 99/0083 */





KOMISSION TIEDONANTO EUROOPAN PARLAMENTILLE EY:n perustamissopimuksen 251 artiklan 2 kohdan toisen alakohdan mukaisesti neuvoston vahvistamasta yhteisestä kannasta Euroopan parlamentin ja neuvoston direktiivin antamiseksi vaarallisten aineiden tiekuljetuksia koskevan jäsenvaltioiden lainsäädännön lähentämisestä annetun neuvoston direktiivin 94/55/EY muuttamisesta 1. ASIAKIRJAN TAUSTAA A. Komissio antoi Euroopan parlamentille ja neuvostolle 17. toukokuuta 1999 ehdotuksen direktiiviksi vaarallisten aineiden tiekuljetuksia koskevan jäsenvaltioiden lainsäädännön lähentämisestä annetun direktiivin 94/55/EY muuttamisesta (KOM(1999)158 lopullinen - 1999/0083 (COD)) [1]. [1] EYVL C 171, 18.6.1999, s. 17. B. Talous- ja sosiaalikomitea antoi ehdotuksesta myönteisen lausunnon 22. syyskuuta 1999 [2]. Euroopan parlamentti antoi ehdotuksesta 18. tammikuuta 2000 lausuntonsa [3] ensimmäisessä käsittelyssä. Euroopan parlamentin ehdottamien tarkistusten seurauksena komissio antoi 19. huhtikuuta 2000 muutetun ehdotuksen [4]. [2] EYVL C 329, 17.11.1999, s. 10. [3] EYVL C ... [4] EYVL C ... C. Neuvosto vahvisti yhteisen kannan 26 kesäkuuta 2000. 2. KOMISSION EHDOTUKSEN TARKOITUS Vaarallisten aineiden tiekuljetuksia koskevan jäsenvaltioiden lainsäädännön lähentämisestä annettu neuvoston direktiivi 94/55/EY tuli voimaan 1. tammikuuta 1997. Direktiivi sisältää joitakin 1. tammikuuta 1999 asti voimassa olleita siirtymäsäännöksiä, joiden tarkoituksena oli mahdollistaa tietyn standardointityön loppuunsaattaminen Euroopan standardointikomiteassa (CEN) ja vaarallisten aineiden kansainvälisistä tiekuljetuksista tehdyn eurooppalaisen sopimuksen (ADR-sopimus) liitteissä olevien tiettyjen määräysten muuttaminen. Koska tämä työ on viivästynyt, direktiivissä 94/55/EY asetettu määräaika ei enää vastaa nykytilannetta, mikä merkitsee lyhyellä aikavälillä ongelmia direktiivin soveltamisessa. Nämä lyhyen aikavälin ongelmat ovat seuraavat: 1. Ensimmäinen lyhyen aikavälin ongelma liittyy 6 artiklan 4 kohtaan, joka koskee luokkaan 2 kuuluvien kaasujen kuljetuksia varten tarkoitettuja astioita sekä säiliöitä. Kyseisen siirtymäsäännöksen voimassaolo päättyi 1. tammikuuta 1999. Koska standardointityö on viivästynyt, ADR-sopimuksen liitteiden vuoden 1999 versioon voidaan sisällyttää vain hyvin pieni määrä standardeja. Standardien puuttuminen ja mainitun määräajan tiukka soveltaminen aiheuttavat sen, että jäsenvaltiot, joiden kansallinen lainsäädäntö ei vastaa ADR-sopimuksen liitteitä, joutuvat antamaan uudet kansalliset säännökset ja soveltamaan niitä 1. tammikuuta 1999 alkaen. Tämän jälkeen näiden samojen jäsenvaltioiden pitäisi muuttaa kansallista lainsäädäntöään uudelleen heti, kun standardit on sisällytetty ADR-sopimuksen liitteisiin (1. tammikuuta 2001 useimpien laitteiden osalta). 2. Toinen lyhyen aikavälin ongelma liittyy säiliöajoneuvojen painopistettä koskevaan 5 artiklan 3 kohdan b alakohtaan. Tämän siirtymäsäännöksen voimassaolo päättyi 31. joulukuuta 1998. Vaikka säiliöajoneuvojen painopistettä koskevien ADR-sopimuksen liitteen B määräysten muuttamiseen tähtäävä työ on parhaillaan käynnissä, muutoksia ei voida sisällyttää vielä liitteen vuoden 1999 versioon. Tämä merkitsee sitä, että maiden, joita kyseinen siirtymäsäännös koskee (Tanska ja Norja), pitäisi muuttaa kansallista lainsäädäntöään tällä hetkellä voimassa olevien määräysten mukaiseksi ja soveltaa niitä 1. tammikuuta 1999 alkaen. Tämän jälkeen niiden pitäisi muuttaa lainsäädäntöään uudelleen todennäköisesti 1. tammikuuta 2001, jotta se vastaisi tuolloin voimaan tulevia ADR-sopimuksen liitteiden määräyksiä. 3. Kolmas lyhyen aikavälin ongelma koskee 1 artiklan 2 kohdan c alakohdan viimeistä alakohtaa, jonka mukaan komissio antaa 31. joulukuuta 1998 mennessä neuvostolle kertomuksen, jossa arvioidaan kyseiseen säännökseen liittyviä turvallisuusnäkökohtia, sekä ehdotuksen säännöksen voimassaolon jatkamisesta tai kumoamisesta. Koska CENin laadunvarmistustandardia ei ole vielä vahvistettu eikä se näin ollen ole vielä käytössä, komissio ei voi toistaiseksi antaa kyseistä kertomusta. Mainittujen lyhyen aikavälin ongelmien lisäksi komission ehdotuksen tarkoituksena on taata yhdenmukaisuus liitteiden määräyksiin tehtävien viittausten ja liitteiden sisällön välillä. Liitteitä on muutettu vuonna 1997 ja 1999, joten yhdenmukaisuus ei ole enää nykytilanteessa taattu. Lisäksi ehdotuksen tarkoituksena on muuttaa poikkeuksia koskevan 6 artiklan tiettyjä säännöksiä, jotta voitaisiin täsmentää eräitä poikkeuksia, niiden soveltamista pitkällä aikavälillä sekä niiden hyväksymismenettelyä. 3. YHTEISTÄ KANTAA KOSKEVAT HUOMAUTUKSET 3.1 Yleiset huomiot Komission ehdotukseen yhteisessä kannassa tehdyt keskeiset muutokset koskevat tiettyjen siirtymäsäännösten määräaikoja ja määräajan käyttöönottoa haettaessa poikkeuksia pienien määrien kuljettamista tai paikallisia kuljetuksia varten. Muut muutokset sisältävät kaikki Euroopan parlamentin ehdottamat tarkistukset. 3.2 Euroopan parlamentin tekemät tarkistukset 3.2.1 Tarkistukset, jotka komission on hyväksynyt ja jotka sisältyvät yhteiseen kantaan - Euroopan parlamentin tarkistus 1, joka koskee uuden johdanto-osan kappaleen lisäämistä, on sisällytetty yhteiseen kantaan johdanto-osan 9 kappaleena. - Tarkistus 2, joka koskee uuden alakohdan lisäämistä direktiivin 94/55/EY 5 artiklan 3 kohtaan, on sisällytetty 1 artiklan 2 kohtaan. - Tarkistus 3, joka koskee direktiivin 94/55/EY 6 artiklan 3 kohdan muuttamista, on sisällytetty 1 artiklan 3 kohdan a alakohtaan. - Tarkistus 4, joka koskee direktiivin 94/55/EY 9 artiklan muuttamista, on sisällytetty 1 artiklan 5 kohtaan. 3.2.2 Komission hyväksymät tarkistukset, jotka eivät sisälly yhteiseen kantaan Yksikään Euroopan parlamentin ehdottama tarkistus ei kuulu tähän ryhmään, sillä komissio hyväksyi kaikki Euroopan parlamentin tarkistukset, ja ne on kaikki myös sisällytetty yhteiseen kantaan. 3.3 Yhteisessä kannassa komission muutettuun ehdotukseen tehdyt merkittävät muutokset (suluissa olevat kohdat viittaavat yhteiseen kantaan) - Direktiivin 94/55/EY 5 artiklan 3 kohdan b alakohdassa annetun siirtymäsäännöksen (säiliöajoneuvojen painopiste) soveltamisen määräaikaa on jatkettu 30. kesäkuuta 2005 asti muiden kuin liitteessä C olevassa 3 kohdassa tarkoitetun erityissäännöksen soveltamisalaan kuuluvien säiliöajoneuvojen osalta (1 artiklan 2 kohdan b alakohdan ensimmäinen alakohta). - Direktiivin 94/55/EY 6 artiklan 6 kohdassa annetun siirtymäsäännöksen (muovipakkaukset) soveltamisen määräaikaa on jatkettu 30. kesäkuuta 2001 asti tilavuudeltaan enintään 20 litran muovipakkausten osalta (1 artiklan 3 kohdan c alakohta). - Direktiivin 94/55/EY 6 artiklan 9 kohdan nojalla tehtäviä poikkeushakemuksia (pienien määrien kuljettaminen ja paikalliset kuljetukset) voidaan jättää ainoastaan rajoitetun ajanjakson ajan (1 artiklan 3 kohdan d alakohta). 3.4 Komiteamenettely Euroopan parlamentin tarkistuksen 4 mukaisesti yhteisellä kannalla muutetaan direktiivin 94/55/EY 9 artiklaa sen varmistamiseksi, että direktiivin säännökset ovat yhdenmukaiset menettelystä komissiolle siirrettyä täytäntöönpanovaltaa käytettäessä tehdyn päätöksen 1999/468/EY [5] säännösten kanssa. [5] EYVL L 184, 17.7.1999, s. 23. 3.5 Päätelmät Neuvoston yhteinen kanta sisältää kaikki Euroopan parlamentin ehdottamat tarkistukset. Muut yhteiseen kantaan lisätyt muutokset vastaavat komission ehdotuksen tarkoitusta (kohdan 3.3 ensimmäinen ja kolmas luetelmakohta). Uuden pieniä muovipakkauksia koskevan poikkeuksen (kohdan 3.3 toinen luetelmakohta) komissio katsoo voivansa hyväksyä, sillä mainittuja pakkauksia käytetään jakelussa kuluttajalle eivätkä ne muodosta estettä yhteisön sisäiselle kaupalle. Edellä olevan perusteella komissio antaa myönteisen lausunnon yhteisestä kannasta.